ข้อบังคับมหาวิทยาลัยเทคโนโลยีราชมงคลธัญบุรีข้อบังคับมหาวิทยาลัยเทคโนโลยีราชมงคลธัญบุรีว่าด้วยสภาวิชาการพ.ศ. ๒๕๔๙[๑] โดยที่เป็นการสมควรกำหนดคุณสมบัติหลักเกณฑ์ วิธีการได้มาวาระการดำรงตำแหน่งและการพ้นจากตำแหน่งของกรรมการสภาวิชาการตลอดจนการประชุมและการดำเนินงานของสภาวิชาการอาศัยอำนาจตามความในมาตรา๑๗ (๒) มาตรา ๑๙ และมาตรา ๒๐ แห่งพระราชบัญญัติมหาวิทยาลัยเทคโนโลยีราชมงคล พ.ศ.๒๕๔๘ และโดยมติสภามหาวิทยาลัยเทคโนโลยีราชมงคลธัญบุรีในการประชุมครั้งที่ ๗/๒๕๔๙เมื่อวันที่ ๒๔ กรกฎาคม พ.ศ. ๒๕๔๙ จึงออกข้อบังคับไว้ ดังนี้ข้อ๑ ข้อบังคับนี้เรียกว่า ข้อบังคับมหาวิทยาลัยเทคโนโลยีราชมงคลธัญบุรีว่าด้วยสภาวิชาการ พ.ศ. ๒๕๔๙ข้อ๒ ข้อบังคับนี้ให้ใช้บังคับตั้งแต่วันถัดจากวันประกาศเป็นต้นไปข้อ๓ ในข้อบังคับนี้มหาวิทยาลัย หมายความว่ามหาวิทยาลัยเทคโนโลยีราชมงคลธัญบุรีอธิการบดี หมายความว่า อธิการบดีมหาวิทยาลัยเทคโนโลยีราชมงคลธัญบุรีสภาวิชาการ หมายความว่าสภาวิชาการมหาวิทยาลัยเทคโนโลยีราชมงคลธัญบุรีคณาจารย์ หมายความว่าข้าราชการพลเรือนในสถาบันอุดมศึกษา ตามมาตรา ๑๘ (ก) แห่งพระราชบัญญัติ ว่าด้วยระเบียบข้าราชการพลเรือนในสถาบันอุดมศึกษาพ.ศ.๒๕๔๗ และให้หมายรวมถึงพนักงานมหาวิทยาลัยสายผู้สอนในมหาวิทยาลัยเทคโนโลยีราชมงคลธัญบุรีผู้บริหาร หมายความว่าข้าราชการพลเรือนในสถาบันอุดมศึกษา ตามมาตรา ๑๘ (ข) แห่งพระราชบัญญัติว่าด้วยระเบียบข้าราชการพลเรือนในสถาบันอุดมศึกษาพ.ศ. ๒๕๔๗ ในมหาวิทยาลัยเทคโนโลยีราชมงคลธัญบุรีกรรมการสภาวิชาการ หมายความว่ากรรมการสภาวิชาการมหาวิทยาลัยเทคโนโลยีราชมงคลธัญบุรีคณะ หมายความว่าคณะในสังกัดมหาวิทยาลัยเทคโนโลยีราชมงคลธัญบุรีและให้หมายรวมถึงส่วนราชการอื่นที่มีคณาจารย์ประจำซึ่งเป็นข้าราชการพลเรือนในสถาบันอุดมศึกษาหรือพนักงานมหาวิทยาลัยอยู่ในสังกัดข้อ๔ ให้อธิการบดีเป็นผู้รักษาการตามข้อบังคับนี้หมวด ๑องค์ประกอบสภาวิชาการ ข้อ๕ สภาวิชาการ ประกอบด้วย(๑)อธิการบดี เป็นประธานสภาวิชาการ(๒)รองอธิการบดีฝ่ายวิชาการ เป็นรองประธานสภาวิชาการ(๓)กรรมการสภาวิชาการโดยตำแหน่ง ได้แก่ รองอธิการบดีประจำวิทยาเขต คณบดี ผู้อำนวยการสถาบันเพื่อการวิจัยและผู้อำนวยการวิทยาลัย(๔)กรรมการสภาวิชาการจำนวนหกคน ซึ่งเลือกจากคณาจารย์ในมหาวิทยาลัย(๕)กรรมการสภาวิชาการผู้ทรงคุณวุฒิจำนวนสิบคนซึ่งแต่งตั้งจากบุคคลภายนอกโดยความเห็นชอบของสภามหาวิทยาลัยให้อธิการบดีแต่งตั้งคณาจารย์ในมหาวิทยาลัยคนหนึ่งเป็นเลขานุการสภาวิชาการ และอาจแต่งตั้งคณาจารย์ในมหาวิทยาลัยอีกไม่เกินสองคนเป็นผู้ช่วยเลขานุการหมวด ๒อำนาจและหน้าที่ ข้อ๖ สภาวิชาการมีอำนาจและหน้าที่ดังนี้(๑)พิจารณาเกณฑ์มาตรฐานเกี่ยวกับหลักสูตร การเรียน การสอน การวิจัย การวัดผลการศึกษาและการประกันคุณภาพการศึกษาเสนอต่อสภามหาวิทยาลัย(๒)เสนอความเห็นเกี่ยวกับการรวมและการยกเลิกสาขาวิชาต่อสภามหาวิทยาลัย(๓)เสนอความเห็นเกี่ยวกับการเปิดสอนตามหลักสูตรของมหาวิทยาลัย(๔)พิจารณาเสนอความเห็นในเรื่องที่เกี่ยวกับวิชาการต่อสภามหาวิทยาลัย(๕)ส่งเสริมการวิจัยและการบริการทางวิชาการที่สอดคล้องกับภารกิจของมหาวิทยาลัยและความต้องการของชุมชน(๖)แต่งตั้งคณะอนุกรรมการ หรือบุคคลหนึ่งบุคคลใดเพื่อกระทำการใดๆอันอยู่ในอำนาจและหน้าที่ของสภาวิชาการหมวด ๓วาระการดำรงตำแหน่งและการพ้นจากตำแหน่ง ข้อ๗ กรรมการสภาวิชาการมีวาระการดำรงตำแหน่งคราวละสองปี และอาจได้รับเลือกหรือแต่งตั้งใหม่อีกได้นอกจากการพ้นจากตำแหน่งตามวาระตามวรรคหนึ่งกรรมการสภาวิชาการพ้นจากตำแหน่ง เมื่อ(๑)ตาย(๒)ลาออก(๓)ขาดคุณสมบัติของการเป็นกรรมการสภาวิชาการประเภทนั้น(๔)ถูกจำคุกโดยคำพิพากษาถึงที่สุดให้จำคุก(๕)สภามหาวิทยาลัยมีมติให้ออกเพราะมีความประพฤติเสื่อมเสียบกพร่องต่อหน้าที่หรือหย่อนความสามารถ(๖)เป็นบุคคลล้มละลาย(๗)เป็นคนไร้ความสามารถ หรือคนเสมือนไร้ความสามารถการพ้นจากตำแหน่งตาม(๕) ต้องมีคะแนนเสียงลงมติไม่น้อยกว่าสองในสามของจำนวนกรรมการสภามหาวิทยาลัยเท่าที่มีอยู่ข้อ๘ นอกจากการพ้นตำแหน่งตามข้อ ๗ แล้วให้กรรมการสภาวิชาการจากคณาจารย์พ้นตำแหน่ง เมื่อ(๑)พ้นจากการเป็นคณาจารย์ในสังกัดมหาวิทยาลัย(๒)ไปดำรงตำแหน่งเป็นผู้บริหาร(๓)ลาไปศึกษาต่อ ดูงาน ฝึกอบรม หรืออื่น ๆ ติดต่อกันนานเกินหกเดือนข้อ๙ ในกรณีที่กรรมการสภาวิชาการพ้นจากตำแหน่งก่อนครบวาระและได้มีการเลือกหรือแต่งตั้งผู้ดำรงตำแหน่งแทนแล้วให้ผู้ซึ่งได้รับเลือกหรือแต่งตั้งอยู่ในตำแหน่งเท่ากับวาระที่เหลืออยู่ของผู้ซึ่งตนแทนแต่ถ้าวาระการดำรงตำแหน่งเหลืออยู่น้อยกว่าเก้าสิบวันจะไม่ดำเนินการให้มีผู้ดำรงตำแหน่งแทนก็ได้ให้มีการดำเนินการให้ได้มาซึ่งกรรมการสภาวิชาการตามวรรคแรกภายในหกสิบวัน นับแต่วันที่ผู้นั้นพ้นจากตำแหน่งในกรณีที่กรรมการสภาวิชาการพ้นจากตำแหน่งตามวาระแต่ยังมิได้เลือกหรือยังมิได้แต่งตั้งกรรมการสภาวิชาการอื่นขึ้นใหม่ให้กรรมการสภาวิชาการซึ่งพ้นจากตำแหน่งปฏิบัติหน้าที่ต่อไปจนกว่าจะได้มีกรรมการสภาวิชาการใหม่แล้วข้อ๑๐ เมื่อไม่มีผู้ดำรงตำแหน่งกรรมการสภาวิชาการ หรือเมื่อวาระการดำรงตำแหน่งของกรรมการสภาวิชาการเหลือเวลาไม่น้อยกว่าเก้าสิบวันให้มีกรรมการสรรหาคณะหนึ่งทำหน้าที่สรรหากรรมการสภาวิชาการซึ่งสภามหาวิทยาลัยแต่งตั้ง ประกอบด้วย(๑)อธิการบดี เป็นประธานกรรมการ(๒)รองอธิการบดีฝ่ายวิชาการ เป็นรองประธานกรรมการ(๓)กรรมการสภามหาวิทยาลัยจากคณาจารย์จำนวนห้าคน เป็นกรรมการ(๔)กรรมการสภาคณาจารย์และข้าราชการประเภทตัวแทนคณาจารย์จำนวนหกคนตามคำแนะนำของสภาคณาจารย์และข้าราชการ เป็นกรรมการให้คณะกรรมการสรรหาเลือกกรรมการสรรหาคนหนึ่งเป็นเลขานุการหมวด ๔หลักเกณฑ์วิธีการได้มาซึ่งกรรมการสภาวิชาการจากคณาจารย์ประจำ ข้อ๑๑ กรรมการสภาวิชาการซึ่งเลือกจากคณาจารย์ต้องไม่เป็นผู้บริหารและมีคุณสมบัติ ดังนี้(๑)เป็นผู้มีคุณธรรม จริยธรรมเป็นที่ยอมรับในมหาวิทยาลัย(๒)สำเร็จการศึกษาไม่ต่ำกว่าปริญญาโทและมีอายุราชการจนถึงวันที่สมัครสิบปีขึ้นไปหรือมีตำแหน่งทางวิชาการไม่ต่ำกว่าผู้ช่วยศาสตราจารย์(๓)มีประสบการณ์ในการสอนในมหาวิทยาลัยหรือสถาบันอุดมศึกษาไม่น้อยกว่าห้าปีข้อ๑๒ การสมัครเพื่อรับเลือกเป็นกรรมการสภาวิชาการจากคณาจารย์มีสองวิธี คือ(๑)สมัครด้วยตนเอง(๒)เสนอชื่อโดยคณาจารย์ จำนวนไม่น้อยกว่าสามคนและผู้ได้รับการเสนอชื่อต้องยินยอมเป็นลายลักษณ์อักษรให้ผู้สมัครตามวรรคแรกส่งใบสมัครพร้อมประวัติ ผลงาน รวมทั้งเอกสารอื่นๆที่แสดงให้เห็นถึงคุณลักษณะตามข้อบังคับนี้ ต่อคณะกรรมการสรรหา ตามวันเวลาและสถานที่ที่คณะกรรมการสรรหากำหนดข้อ๑๓ ให้คณะกรรมการสรรหาดำเนินการดังนี้(๑)กำหนดกลุ่มสาขาวิชาที่จะมีกรรมการสภาวิชาการจากคณาจารย์(๒)กำหนดวัน เวลา สถานที่การรับสมัครและการเสนอรายชื่อผู้สมควรดำรงตำแหน่งกรรมการสภาวิชาการ(๓)แจ้งกำหนดการตาม (๒) ต่อคณะและดำเนินการประชาสัมพันธ์ให้ผู้มีสิทธิเข้ารับเลือกเป็นกรรมการสภาวิชาการทราบล่วงหน้าโดยวิธีการที่เหมาะสมเป็นเวลาไม่น้อยกว่าสามสิบวัน(๔)ตรวจสอบคุณสมบัติและจัดทำประกาศบัญชีรายชื่อของผู้สมัครและผู้ได้รับการเสนอชื่อ(๕)ประมวลประวัติและผลงาน รวมทั้งพิจารณา กลั่นกรองและประเมินคุณสมบัติของบุคคลตาม(๔) เพื่อเลือกผู้ที่เหมาะสมที่สุดจำนวนหกคน เสนอต่อสภามหาวิทยาลัยเพื่อแต่งตั้งหมวด ๕หลักเกณฑ์วิธีการได้มาซึ่งกรรมการสภาวิชาการผู้ทรงคุณวุฒิ ข้อ๑๔ ผู้ที่สมควรดำรงตำแหน่งกรรมการสภาวิชาการผู้ทรงคุณวุฒิ ควรมีคุณสมบัติและไม่มีลักษณะต้องห้าม ดังนี้(๑)เป็นผู้ทรงคุณวุฒิและคุณธรรม เป็นที่ยอมรับในสังคม(๒)มีความเข้าใจในหลักการ อุดมการณ์และวิสัยทัศน์ของมหาวิทยาลัย(๓)สามารถอุทิศเวลาให้แก่งานของมหาวิทยาลัยตามสมควรแก่ตำแหน่งหน้าที่(๔)ไม่เป็นข้าราชการ พนักงาน หรือลูกจ้างของมหาวิทยาลัย(๕)ไม่มีผลประโยชน์อันอาจจะขัดแย้งกับมหาวิทยาลัย(๖)เป็นผู้ที่มีคุณสมบัติอื่นที่คณะกรรมการสรรหากำหนดข้อ๑๕ ให้คณะกรรมการสรรหาดำเนินการดังนี้(๑)ศึกษา วิเคราะห์สถานภาพความต้องการ ทิศทางการพัฒนามหาวิทยาลัยเพื่อใช้เป็นเกณฑ์การพิจารณาเลือกกรรมการสภาวิชาการผู้ทรงคุณวุฒิ(๒)กำหนดวิธีการให้คณบดีและคณาจารย์ เสนอชื่อ ประวัติและผลงานผู้ที่มีคุณสมบัติเหมาะสมให้กว้างขวางที่สุดโดยไม่ใช้วิธีการเลือกตั้ง หรือหยั่งเสียง(๓)ประมวลประวัติและผลงาน รวมทั้งพิจารณากลั่นกรองและประเมินคุณสมบัติของบุคคลที่ได้รายชื่อเพื่อให้ได้ผู้ที่เหมาะสมที่สุดจำนวนสิบคนแล้วทาบทามความสมัครใจและเสนอต่อสภามหาวิทยาลัยเพื่อแต่งตั้งหมวด ๖การประชุม ข้อ๑๖ การประชุมแต่ละครั้งจะต้องมีกรรมการสภาวิชาการเข้าร่วมประชุมไม่น้อยกว่ากึ่งหนึ่งของจำนวนกรรมการทั้งหมดเท่าที่มีอยู่จึงจะถือว่าเป็นองค์ประชุมข้อ๑๗ ให้ประธานสภาวิชาการเรียกประชุมสภาวิชาการอย่างน้อยเดือนละหนึ่งครั้งการประชุมแต่ละครั้งให้แจ้งกรรมการสภาวิชาการทราบล่วงหน้าเป็นลายลักษณ์อักษรพร้อมด้วยวาระการประชุมไม่น้อยกว่าห้าวันเว้นแต่กรรมการนั้นจะได้ทราบการบอกนัดในที่ประชุมแล้วกรณีดังกล่าวนี้จะทำหนังสือแจ้งนัดเฉพาะกรรมการที่ไม่ได้มาประชุมก็ได้ถ้าประธานสภาวิชาการไม่อยู่ในที่ประชุมหรือไม่สามารถปฏิบัติหน้าที่ได้ ให้รองประธานสภาวิชาการทำหน้าที่แทนถ้ารองประธานสภาวิชาการไม่สามารถปฏิบัติหน้าที่ได้ให้ที่ประชุมเลือกกรรมการสภาวิชาการคนหนึ่งขึ้นทำหน้าที่แทนข้อ๑๘ ให้สภาวิชาการมีอำนาจออกระเบียบใดๆตามความจำเป็น เพื่อรักษาความเรียบร้อยในการประชุมโดยไม่ขัดหรือแย้งกับข้อบังคับนี้ข้อ๑๙ กรรมการสภาวิชาการแต่ละคนมีสิทธิออกเสียงได้หนึ่งเสียงมติที่ประชุมให้ถือเสียงข้างมากของที่ประชุม ถ้าคะแนนเสียงเท่ากันให้ประธานที่ประชุมเป็นผู้ออกเสียงชี้ขาดในกรณีที่กรรมการสภาวิชาการเสียงข้างน้อยมีความเห็นต่างออกไปและเห็นว่าอาจเกิดความเสียหายต่อส่วนรวมให้ทำบันทึกข้อคิดเห็นเป็นหนังสือแนบไปพร้อมมตินั้นข้อ๒๐ ในการประชุมต้องมีรายงานการประชุมเป็นหนังสือถ้ามีความเห็นแย้งจากกรรมการสภาวิชาการเสียงข้างน้อยเป็นหนังสือให้บันทึกสรุปความเห็นแย้ง พร้อมทั้งเหตุผลนั้นไว้ในรายงานการประชุมด้วยประกาศ ณ วันที่ ๑๑สิงหาคม พ.ศ. ๒๕๔๙กษมา วรวรรณ ณ อยุธยาปลัดกระทรวงศึกษาธิการนายกสภามหาวิทยาลัยเทคโนโลยีราชมงคลธัญบุรีมณฑิตา/ผู้จัดทำ๑๕กุมภาพันธ์ ๒๕๕๔วิภา/ตรวจ๑๓มิถุนายน ๒๕๕๔[๑] ราชกิจจานุเบกษา เล่ม ๑๒๓/ตอนที่ ๑๐๙ ง/หน้า ๑๐/๑๗ ตุลาคม ๒๕๔๙